Programa Sessions Generals 2026
2026-01-29 08:00 - 2026-12-17 09:00 (Europe/Madrid) | Sala d’actes Fundació Hospitalàries Barcelona, Pg. de la Vall d'Hebron, 107, Barcelona, Barcelona, 08035
Les Sessions Generals 2026 tindran lloc del 29 de gener al 17 de desembre de 2026 a la Sala d’Actes de la Fundació Hospitalàries Barcelona. Es duran a terme en l’horari habitual, de 8 a 9 h, i tractaran temes d’actualitat relacionats amb la pràctica assistencial, la recerca, la innovació i la gestió, amb la participació de professionals interns i d’experts externs.

Podeu consultar el programa complet i el calendari al document adjunt.

Sessió general “Biaixos de sexe i gènere en medicina i intel·ligència artificial”
2026-02-26 08:00 - 09:00 | Sala d’actes Fundació Hospitalàries Barcelona, Pg. de la Vall d'Hebron, 107, Barcelona, Barcelona, 08035
El 26 de febrer, de 8 a 9 h, a la sala d’actes de l’Hospital, tindrà lloc la sessió general “Biaixos de sexe i gènere en medicina i intel·ligència artificial”, a càrrec de Carolina Belver, Recognised Researcher del Barcelona Supercomputing Center.

Podeu consultar el programa de sessions generals 2026.

Curs de Patologia Degenerativa de l'Aparell Locomotor per a metges d'atenció primària
2026-03-19 08:30 - 2026-03-20 13:00
Els pòxims 19 i 20 de març, a la Sala d’actes de la Fundació Hospitalàries Barcelona, ​​es realitzarà el Curs de Patologia Degenerativa de l’Aparell Locomotor, adreçat a metges d’atenció primària. El curs es realitzarà en horari de 8.30 a 14 h.
Podeu accedir al programa aquí, on també trobareu la informació sobre la inscripció al curs.

Sessió general “La importància de l’eix cervell-immune-intestí en els trastorns depressius”
2026-03-26 08:00 - 09:00 | Sala d’actes Fundació Hospitalàries Barcelona, Pg. de la Vall d'Hebron, 107, Barcelona, Barcelona, 08035
El 26 de març, de 8 a 9 h, a la sala d’actes de l’Hospital, tindrà lloc la sessió general “La importància de l’eix cervell-immune-intestí en els trastorns depressius”, a càrrec d’Amanda Rodríguez, psiquiatra sènior de l’Hospital Universitari Vall d’Hebron.
Podeu consultar el programa de sessions generals 2026.

VI Jornades Catalanes d’Hospitals de Dia d’Adults en Salut Mental
2026-04-16 08:30 - 14:00 | Sala d’actes Fundació Hospitalàries Barcelona, Pg. de la Vall d'Hebron, 107, Barcelona, Barcelona, 08035
El pròxim dijous 16 d’abril, l’auditori de la Fundació Hospitalàries Barcelona acollirà les VI Jornades Catalanes d’Hospitals de Dia d’Adults en Salut Mental. En aquesta edició, les jornades tenen per objectiu reflexionar i compartir coneixement entorn de l’abordatge del Trastorn de la Conducta Alimentària (TCA) i el Trastorn de l’Espectre Autista (TEA); dos perfils diagnòstics que, amb freqüència, generen dificultats més grans en el context de l’hospital de dia general.

Aquestes dificultats no només es relacionen amb la intensitat de la simptomatologia, sinó també amb aspectes com l’adherència al tractament, la regulació emocional, la convivència terapèutica en grup i la coordinació amb altres dispositius de la xarxa assistencial.
Ens agradaria comptar amb la teva presència!
Ben aviat obrirem les inscripcions.

20 anys de Marxa Nòrdica, eina de salut. “Camina amb bastons, mou tot el cos”
2026-04-17 09:15 - 12:45 | Servei de Rehabilitació de la Fundació Hospitalàries Barcelona, Passeig de la Vall d’Hebron, 107-117, Barcelona, Barcelona, 08035, Spain
La Fundació Hospitalàries Barcelona organitza, el proper 17 d’abril a la sala d’actes, una jornada commemorativa amb motiu dels 20 anys de la Marxa Nòrdica com a eina de salut, una iniciativa pionera impulsada des del Servei de Rehabilitació que ha esdevingut un recurs terapèutic consolidat en l’atenció a persones amb patologia de l’aparell locomotor.

La jornada, adreçada a professionals de l’àmbit sanitari, vol posar en valor l’experiència acumulada al llarg de dues dècades, compartir coneixement i reflexionar sobre els beneficis de la marxa nòrdica com a eina de salut.

Podeu accedir al programa i realitzar la inscripció prèvia enviant el full d’inscripció a ana.campos@fundacionhospitalarias.org o presencialment al Servei de Rehabilitació de la Fundació Hospitalàries Barcelona. La jornada és gratuïta, amb places limitades. S’ha sol·licitat l’acreditació al Consell Català de Formació Continuada de les Professions Sanitàries.

Sessió general “Lideratge humanitzat”
2026-04-30 08:00 - 09:00 | Sala d’actes Fundació Hospitalàries Barcelona, Pg. de la Vall d'Hebron, 107, Barcelona, Barcelona, 08035
El 30 d’abril, de 8 a 9 h, a la sala d’actes de l’Hospital, tindrà lloc la sessió general amb el títol de “Lideratge humanitzat”, a càrrec d’Albert Cortés, infermer. Asociación Enfermería Comunitaria – Proyecto HUGES
Podeu consultar el programa de sessions generals 2026.

III Jornada d’Infermeres Hospitalàries “Cuidant amb valors”
2026-05-07 08:30 - 13:30 | Fundació Hospitalàries Barcelona, Pg. de la Vall d'Hebron, 107-117, Barcelona
El pròxim 7 de maig celebrarem la III Jornada d’Infermeres Hospitalàries “Cuidant amb valors”, un espai de trobada per compartir experiències, projectes i visions sobre el present i el futur de la pràctica infermera en l’àmbit hospitalari.
En aquesta edició, volem destacar, d’entre els nostres valors institucionals, el de la Consciència Històrica, un dels pilars institucionals de la Fundació Hospitalàries. Des del respecte als nostres orígens hospitalaris, reafirmem el paper actiu de la infermeria en la construcció d’un futur assistencial més humà i compromès.
La III Jornada d’Infermeres Hospitalàries “Cuidant amb valors” serà una oportunitat per posar en valor el lideratge, la innovació i el compromís de les infermeres que impulsen la qualitat assistencial cada dia.

25a edició del curs ‘Bases teòriques de la pràctica clínica de la marxa nòrdica en l’àmbit sanitari’
2026-05-16 09:00 - 12:00 | Fundació Hospitalàries Barcelona, Pg. de la Vall d'Hebron, 107-117, Barcelona
La 25a edició del curs ‘Bases teòriques de la pràctica clínica de la marxa nòrdica en l’àmbit sanitari’, organitzat per l’equip de marxa nòrdica de Fundació Hospitalàries Barcelona, antic Hospital Sant Rafael, s’iniciarà el proper mes de maig.

Aquest curs, que s’adreça a professionals de l’àmbit sanitari (llicenciats, diplomats o graduats), es desenvoluparà en dos mòduls:
· I mòdul: dissabtes 16 i 30 de Maig’26 de 9h a 12h (6 hores). El contingut és pràctic.
· II mòdul: divendres 12 i dissabte 13 de Juny’26. Divendres i Dissabte de 9 a 18.30 h (16 hores). El contingut és pràctic i teòric.
El curs, que està acreditat pel Consell Català de Formació Continuada de les Professions Sanitàries, té un total de 26 hores lectives i el seu preu és de 350 €.

100% de l’assistència per obtenir el títol.

La data límit d’inscripció és el proper 17 d’abril del 2026. A partir d’aquesta data, no es reemborsarà el Curs en cas de baixa. S’adjunta el full d’inscripció que cal enviar a marxa.nordica@fundacionhospitalarias.org.

Per a més informació podeu trucar al Servei de Rehabilitació 93 211 25 08 – extensió 10044, els matins de 9 a 14 h i les tardes de 15 a 20 h o bé a marxa.nordica@fundacionhospitalarias.org.

Podeu accedir al pòster del curs AQUÍ.
